ไฟแนนซ์ทูเดย์
โดย...ใจฮิน
12 พ.ค. 2559

โดย...ใจฮิน
คณะกรรมการธนาคารออมสินกำลังเข้าไปตรวจสอบการใช้จ่ายของฝ่ายบริหาร หลังจากพบว่าที่ผ่านมามีการใช้เงินเพื่อจัดงานแถลงข่าวในห้างดังและโรงแรมหรูถี่ยิบอย่างฟุ่มเฟือยและเกินความจำเป็น ไม่ตรงกับกลุ่มลูกค้าเป้าหมายที่เป็นลูกค้าฐานราก ทำให้คนที่ได้ประโยชน์เป็นผู้รับจัดงาน โดยที่ผ่านมากรรมการของธนาคารได้ส่งสัญญาณไม่เห็นด้วยกับเรื่องการใช้จ่ายของฝ่ายบริหารที่ไม่จำเป็น เช่น การเสนอให้คณะกรรมการเดินทางไปดูงานต่างประเทศ แต่ กุลิศ สมบัติศิริ อธิบดีกรมศุลกากร ประธานธนาคารออมสิน เบรกไม่ให้ไปเพราะเห็นว่าไม่คุ้มค่าและไม่เหมาะสม เนื่องจากนโยบายรัฐบาลให้หน่วยงานต่างๆ ประหยัด โดยเฉพาะการเดินทางไปต่างประเทศที่ไม่จำเป็น
ประสงค์ พูนธเนศ อธิบดีกรมศุลกากร เป็นประธานประชุมสรรพากรภาคและจังหวัดทั่วประเทศ ภารกิจสำคัญคือการเก็บภาษีให้ได้ตามเป้าหมาย การขยายฐานภาษีให้กว้างมากขึ้น และการสนองนโยบายเรื่องระบบการชำระเงินทางอิเล็กทรอนิกส์ หรืออี-เพย์เมนต์ของรัฐบาล เพราะถือเป็นเรื่องใหญ่หากทำสำเร็จจะทำให้รัฐบาลเก็บภาษีได้เพิ่มขึ้นกว่าแสนล้านบาท ทำให้รัฐบาลไม่ต้องเพิ่มอัตราภาษีมูลค่าเพิ่ม